Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan ehdotukseen Euroopan parlamentin ja neuvoston direktiiviksi alusliikennettä koskevan yhteisön seuranta- ja tietojärjestelmän perustamisesta annetun direktiivin 2002/59/EY muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0829 lopull. - COD 2005/0239 */





[pic] | EUROOPAN YHTEISÖJEN KOMISSIO | Bryssel 26.11.2008 KOM(2008) 829 lopullinen 2005/0239 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan ehdotukseen EUROOPAN PARLAMENTIN JA NEUVOSTON DIREKTIIVIKSI alusliikennettä koskevan yhteisön seuranta- ja tietojärjestelmän perustamisesta annetun direktiivin 2002/59/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0239 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan ehdotukseen EUROOPAN PARLAMENTIN JA NEUVOSTON DIREKTIIVIKSI alusliikennettä koskevan yhteisön seuranta- ja tietojärjestelmän perustamisesta annetun direktiivin 2002/59/EY muuttamisesta (ETA:n kannalta merkityksellinen teksti) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle | 9.1.2006 | Euroopan talous- ja sosiaalikomitea antoi lausuntonsa | 13.9.2006 | Alueiden komitea antoi lausuntonsa | 15.6.2006 | Euroopan parlamentti antoi lausuntonsa ensimmäisessä käsittelyssä | 25.4.2007 | Yhteinen kanta vahvistettiin yksimielisesti | 6.6.2008 | Euroopan parlamentti antoi lausuntonsa toisessa käsittelyssä | 24.9.2008 | 3. EHDOTUKSEN TARKOITUS Tämän kolmanteen meriturvallisuuspakettiin sisältyvän ehdotuksen tarkoituksena on täydentää, vahvistaa ja selkeyttää voimassa olevaa direktiiviä 2002/59/EY seuraavilla tavoilla: - Selkeytetään ja vahvistetaan nykyisen direktiivin säännöksiä, jotka koskevat merihädässä olevien alusten vastaanottoa suojapaikkoihin. Tarkoituksena on vahvistaa periaate merihädässä olevien alusten vastaanotosta suojapaikkoihin, ellei tilanteen arviointi johda toisenlaiseen päätelmään. On myös taattava, että määritellään selkeästi, mitkä viranomaiset ovat vastuussa sopivimman paikan osoittamisesta suojapaikaksi. Viranomaisten on oltava riippumattomia ja heillä on oltava käytettävissään tiedot, joiden pohjalta päätökset voidaan tehdä nopeasti, myös tarkat tiedot sellaisista rannikkovyöhykkeistä, joita voitaisiin käyttää suojapaikkoina. - Velvoitetaan asentamaan automaattisia tunnistusjärjestelmiä (AIS), joilla voidaan tunnistaa yli 15 metrin pituiset kalastusalukset. Näiden laitteiden avulla esimerkiksi kauppa-alukset voivat helpommin tunnistaa ja paikallistaa kalastusalukset, ja siten voidaan vähentää niiden onnettomuusriskiä. - Lisätään SafeSeaNet-tiedonvaihtoverkon käyttöä. Tämän komission kehittämän ja Euroopan meriturvallisuusviraston käyttämän järjestelmän avulla merenkulkuviranomaiset saavat tarkkoja tietoja alusten ja niiden lastien liikkeistä. - Velvoitetaan laivaajat toimittamaan kapteenille yksityiskohtaisia tietoja lastista, minkä ansiosta voidaan esimerkiksi parantaa saastumisen torjuntaa, kun tuotteiden fysikaalis-kemialliset ominaisuudet tunnetaan paremmin. - Lisätään säännöksiä, joiden nojalla rannikkovaltiot voivat toteuttaa asianmukaisia toimenpiteitä rajoittaakseen vaaroja, joita jääolosuhteet voivat aiheuttaa merenkululle joillain Euroopan unionin pohjoisilla merialueilla. Tämä on erittäin tärkeää, sillä öljynkuljetusten kasvu Itämerellä lisää riskejä. 4. Komission lausunto Euroopan parlamentin tarkistuksista 4.1. Komission hyväksymät tarkistukset 4.1.1. Kokonaisuudessaan hyväksytyt tarkistukset Komissio hyväksyy seuraavat tarkistukset: - Tarkistukset, jotka parantavat komission ehdotusta suojapaikkakysymyksen osalta. Tarkistukset koskevat suunnitelmia alusten vastaanottamisesta suojapaikkoihin (tarkistukset 8, 41 ja 42) sekä vakuutusta (tarkistus 52). - Eräät tarkistukset, jotka koskevat eurooppalaisen LRIT-tietokeskuksen perustamista alusten kaukoseurantaa varten (tarkistus 13), SafeSeaNet-tiedonvaihtoverkkoa (tarkistukset 11 ja 55), merenkulkijoiden oikeudenmukaista kohtelua (tarkistukset 6 ja 24), talvimerenkulkua (tarkistus 37) sekä vaarallisten aineiden lastaamista koskevia vaatimuksia (tarkistus 34). - Komiteamenettelyä, vastaavuustaulukoita ja direktiivin voimaantuloa koskevat tarkistukset (tarkistukset 16, 57 ja 59). - Tarkistukset 17, 19, 20, 22, 23, 25, 27, 44, 45, 46, 48, 49, 50 ja 51, joissa tekstiin lisätään osia alusten omistajien siviilioikeudellista vastuuta ja rahavakuutta koskevasta direktiiviehdotuksesta. Mainittu ehdotus on niin ikään osa kolmatta meriturvallisuuspakettia, mutta neuvosto ei ollut vielä hyväksynyt sitä Euroopan parlamentin toiseen käsittelyyn mennessä. Komissio toteaa, että neuvosto saavutti kyseisestä ehdotuksesta poliittisen yhteisymmärryksen 9. lokakuuta 2008. 4.1.2. Osittain hyväksytyt tarkistukset Komissio hyväksyy seuraavat tarkistukset osittain: - Tarkistukset 10 ja 53, jotka koskevat vaikeuksissa olevia aluksia vastaanottaneiden satamien kokemien taloudellisten menetysten korvaamista. Komissio tukee täysin yhtä tähän liittyvää tavoitetta eli sen korostamista, kuinka tärkeää on, että jäsenvaltiot ratifioivat pilaantumisvahinkojen korvaamista koskevat kansainväliset yleissopimukset ja/tai soveltavat niitä. Jäsenvaltioille asetettu velvollisuus korvata kaikki aluksen vastaanottopäätöksestä aiheutuvat kustannukset ja vahingot on kuitenkin liiallinen ja aiheuttaa oikeudellisia ja käytännöllisiä ongelmia. Komission mielestä olisi parasta, jos jäsenvaltioilla olisi käytössään oikeudellinen kehys, joka mahdollistaa tällaisten vahinkojen korvaamisen tarvittaessa. - Tarkistuksen 38 tarkoituksena on velvoittaa jäsenvaltiot noudattamaan merenkulkijoiden oikeudenmukaisesta kohtelusta annettuja IMO:n ohjeita. Komission mielestä jäsenvaltioiden olisi otettava nämä ohjeet huomioon, mutta on vaikea nähdä, kuinka ne voitaisiin tehdä pakollisiksi yhteisön oikeudessa, sillä niissä käsitellään lähinnä oikeudellisiin menettelyihin ja rikosprosesseihin liittyviä kysymyksiä, jotka eivät ole suoraan yhteydessä direktiivin tavoitteisiin. - Tarkistus 15 koskee komiteamenettelyn soveltamisalaa, eikä komissio vastusta tarkistuksen tavoitteita. Direktiivin 2002/59/EY 27 ja 28 artiklan vuoksi tämä tarkistus on kuitenkin jokseenkin tarpeeton, ja se tulisi ottaa huomioon mainittujen artiklojen yhteydessä. 4.1.3. Periaatteessa tai uudelleenmuotoiltuina hyväksytyt tarkistukset - Tarkistus 2 koskee alusten lähiseurantaan käytettävien AIS-järjestelmien yhdistämistä kalastuksen valvonnassa käytettäviin VMS-järjestelmiin. - Tarkistukset 5, 7, 9, 26, 39 ja 43 koskevat erityisesti päätöksentekoprosessia, joka liittyy alusten vastaanottamiseen suojapaikkoihin, sekä suojapaikkoja koskevia suunnitelmia. - Tarkistukset 12, 28 ja 30 koskevat eurooppalaisen LRIT-tietokeskuksen perustamista jäsenvaltioiden lippujen alla purjehtivien ja EU:n rannikoilla liikkuvien alusten kaukoseurantaa varten. - Tarkistukset 1, 3, 14, 35 ja 56 koskevat direktiivin nojalla saatujen tietojen luottamuksellisuutta. Tämä koskee sekä alusten AIS- tai LRIT-laitteiden avulla lähettämiä tietoja että jäsenvaltioiden SafeSeaNet-tiedonvaihtoverkon kautta vaihtamia tietoja. - Tarkistus 54, jonka mukaan SafeSeaNet-tiedonvaihtoverkon perusperiaatteet voidaan vahvistaa direktiivin liitteessä III. - Tarkistus 18, joka koskee direktiivin nojalla saatujen tietojen käyttämistä merenkulun turvaamisessa. - Tarkistus 4, joka koskee talvimerenkulkuun liittyvien rakennus- ja huoltovaatimusten noudattamisen tiukempaa valvontaa. - Tarkistus 21, jonka tarkoituksena on velvoittaa alukset ilmoittamaan rannikkovaltioiden viranomaisille bunkkeripolttoaineen määrä riippumatta siitä, kuinka paljon sitä on aluksella. - Tarkistuksissa 31, 32 ja 33 tiukennetaan direktiivin säännöksiä tiedoista, jotka laivaajan on ilmoitettava, kun vaarallisia tai ympäristöä pilaavia aineita lastataan alukseen. - Tarkistuksessa 29 kevennetään saapumisilmoitusten tekemistä koskevaa velvollisuutta jäsenvaltioiden satamia käyttävän säännöllisen liikenteen osalta. 4.2. Komission hylkäämät tarkistukset Yhtäkään tarkistusta ei ole hylätty. 5. PÄÄTELMÄ Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.